b"\n_START_ARTICLE_\nRecol\xc2\xb7lectora de patates\n_START_PARAGRAPH_\nUna recol\xc2\xb7lectora de patates \xc3\xa9s una m\xc3\xa0quina agr\xc3\xadcola utilitzada per collir patates. Sovint es tracta de m\xc3\xa0quines combinades, arrrencadores-carregadores que tamb\xc3\xa9 netegen i eliminen les pedres i els trossos de terra i altres impureses per a ser carregades en un remolc per tal de ser transportades. Poden anar accionades per un tractor o ser automotrius i operar sobre una renglera de patates o diverses de manera simult\xc3\xa0nia. _NEWLINE_Les m\xc3\xa0quines simplement arrencadores de patates aparegueren a la segona meitat del segle XIX, i aleshores van ser la primera etapa de la mecanitzaci\xc3\xb3 de la collita de les patates. Abans es feia a m\xc3\xa0, amb forques de dues o tres dents per\xc3\xb2 aix\xc3\xb2 exigia un gran esfor\xc3\xa7 f\xc3\xadsic i el rendiment d'aquesta feina era molt baix."